钦定古今图书集成/明伦汇编/氏族典/第245卷 > 张孝祥
## 钦定古今图书集成/明伦汇编/氏族典/第245卷 > 张孝祥

按《宋史张孝祥传》：“孝祥，字安国，历阳乌江人。年十六，
领乡书，再举冠里选。绍兴二十四年，廷试第一，授承
事郎，秘书省正字，迁校书郎，尚书礼部员外郎，寻为
起居舍人。初，孝祥登第，出汤思退之门，思退素不喜
汪澈，孝祥与澈同为馆职，澈老成重厚，而孝祥年少
气锐，往往陵拂之。至是澈为御史中丞，首劾孝祥奸”
不在卢杞下，孝祥遂罢。提举江州太平兴国宫，寻除
知抚州。孝宗即位，复集英殿修撰、知平江府，事繁剧，
孝祥剖决，庭无滞讼。召除中书舍人，寻除敷文阁待
制。会金再犯边，孝祥陈“金之势，不过欲要盟。”宣谕使
劾孝祥，落职，罢知静江府、广南西路经略安抚使，治
有声绩，复以言者罢。俄起知潭州，为政简易。徙知荆
南、湖北路安抚使，以疾卒。孝宗惜之，进显谟阁直学
士致仕。孝祥俊逸，文章过人，尢工翰墨